CELEX: 32009R1136
Language: hr
Date: 2009-11-25 00:00:00
Title: Uredba Komisije (EZ) br. 1136/2009 od 25. studenoga 2009. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja (MSFI) 1  Tekst značajan za EGP

13/Sv. 61
            
            
               HR
            
            
               Službeni list Europske unije
            
            
               199
            
         32009R1136
   
               L 311/6
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1136/2009
   od 25. studenoga 2009.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu Međunarodnog standarda financijskog izvještavanja (MSFI) 1
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) usvojeni su određeni međunarodni standardi i tumačenja koji su postojali 15. listopada 2008.
            
         
               (2)
            
            
               Odbor za međunarodne računovodstvene standarde (IASB) je 27. studenoga 2008. objavio Međunarodni standard financijskog izvještavanja 1 – Prva primjena Međunarodnih standarda financijskog izvještavanja, dalje u tekstu: „restrukturirani MSFI 1”. Restrukturirani MSFI 1 zamjenjuje postojeći MSFI 1 s ciljem lakšeg korištenja i mijenjanja MSFI-ja u budućnosti. Restrukturirani MSFI 1 također uklanja iz standarda neke zastarjele prijelazne smjernice i sadrži neke manje promjene u tekstu. Postojeći zahtjevi se ne mijenjaju.
            
         
               (3)
            
            
               Savjetovanje sa Skupinom tehničkih stručnjaka (STS) Europske savjetodavne skupine za financijsko izvještavanje (EFRAG) potvrdilo je da restrukturirani MSFI 1 zadovoljava tehničke kriterije za usvajanje iz članka 3. stavka 2. Uredbe (EZ) br. 1606/2002. U skladu s Odlukom Komisije 2006/505/EZ od 14. srpnja 2006. o osnivanju Skupine za provjeru preporuka o standardima koja Komisiju savjetuje o objektivnosti i neutralnost mišljenja Europske savjetodavne skupine za financijsko izvještavanje (EFRAG) (3), Skupina za provjeru preporuka o standardima razmotrila je mišljenje EFRAG-a o prihvaćanju i obavijestila Komisiju da je mišljenje uravnoteženo i nepristrano.
            
         
               (4)
            
            
               Uredbu (EZ) br. 1126/2008 treba stoga na odgovarajući način izmijeniti.
            
         
               (5)
            
            
               Mjere predviđene ovom Uredbom u skladu su s mišljenjem Odbora za računovodstvenu regulativu,
            
         DONIJELA JE OVU UREDBU:
   Članak 1.
   Međunarodni standard financijskog izvještavanja (MSFI) 1 – Prva primjena Međunarodnih standarda financijskog izvještavanja iz Priloga Uredbi (EZ) br. 1126/2008 zamjenjuje se MSFI-jem 1 – Prva primjena Međunarodnih standarda financijskog izvještavanja (restrukturiranih 2008.) kako je utvrđen u Prilogu ovoj Uredbi.
   Članak 2.
   Sva poduzeća primjenjuju MSFI 1 kako je utvrđeno u Prilogu ovoj Uredbi, najkasnije od datuma početka njihove prve financijske godine koja uslijedi nakon 31. prosinca 2009.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. studenoga 2009.
      
         
            Za Komisiju
         
         Charlie McCREEVY
         
            Član Komisije
         
      
   
   
      (1)  SL L 234, 11.9.2002., str. 1.
   
      (2)  SL L 320, 29.11.2008., str. 1.
   
      (3)  SL L 199, 21.7.2006., str. 33.
   
      PRILOG
      
         MEĐUNARODNI RAČUNOVODSTVENI STANDARDI
      
      
                  
                     MSFI 1
                  
               
               
                  
                     Prva primjena Međunarodnih standarda financijskog izvještavanja
                  
               
            
         „Umnožavanje je dozvoljeno unutar Europskoga gospodarskog prostora. Sva postojeća prava pridržana su izvan EGP-a, s iznimkom prava na umnožavanje za osobne potrebe ili drugih primjerenih korištenja. Daljnje informacije mogu se dobiti na stranici OMRS-a www.iasb.org”
      
      
         MEĐUNARODNI STANDARD FINANCIJSKOG IZVJEŠTAVANJA 1
      
      
         
            Prva primjena Međunarodnih standarda financijskog izvještavanja
         
      
      CILJ
      
                  1.
               
               
                  Cilj ovog MSFI-ja jest u prvim financijskim izvještajima subjekta prema MSFI-jevima i njegovim financijskim izvještajima za dio razdoblja unutar godine koju ovi financijski izvještaji obuhvaćaju osigurati visoku kvalitetu informacija koje:
                  
                              (a)
                           
                           
                              su transparentne za korisnike i usporedive kroz sva prikazana razdoblja;
                           
                        
                              (b)
                           
                           
                              osiguravaju odgovarajuću polaznu točku za računovodstveno iskazivanje po Međunarodnim standardima financijskog izvještavanja (MSFI-jevima); i
                           
                        
                              (c)
                           
                           
                              se mogu dobiti uz trošak koji ne premašuje s njima povezane koristi.
                           
                        
            DJELOKRUG
      
                  2.
               
               
                  Subjekt primjenjuje ovaj MSFI u:
                  
                              (a)
                           
                           
                              svojim prvim financijskim izvještajima po MSFI-jevima; i
                           
                        
                              (b)
                           
                           
                              svakom izvještaju o razdoblju unutar godine, ako ga sastavlja, koje prikazuje sukladno MRS-u 34 – Financijsko izvještavanje za razdoblja tijekom godine za dio razdoblja obuhvaćenog njegovim prvim financijskim izvještajima po MSFI-jevima.
                           
                        
            
                  3.
               
               
                  Prvi financijski izvještaji subjekta po MSFI-jevima su prvi godišnji financijski izvještaji u kojima subjekt usvaja MSFI-jeve izričitom i bezrezervnom izjavom o sukladnosti s MSFI-jevima sadržanom u tim financijskim izvještajima. Financijski izvještaji po MSFI-jevima su prvi financijski izvještaji ako je subjekt primjerice:
                  
                              (a)
                           
                           
                              svoje najnovije financijske izvještaje prikazao:
                              
                                          i.
                                       
                                       
                                          sukladno nacionalnim zahtjevima koji nisu u svim aspektima podudarni s MSFI-jevima;
                                       
                                    
                                          ii.
                                       
                                       
                                          u svim aspektima sukladno MSFI-jevima, osim što financijski izvještaji nisu sadržavali izričitu i bezrezervnu izjavu o suglasnosti s MSFI-jevima;
                                       
                                    
                                          iii.
                                       
                                       
                                          s izričitom izjavom o suglasnosti s nekim, ali ne sa svim MSFI-jevima;
                                       
                                    
                                          iv.
                                       
                                       
                                          sukladno nacionalnim zahtjevima koji nisu podudarni s MSFI-jevima, uz primjenu pojedinih MSFI-jeva kako bi se uključile stavke za koje ne postoje nacionalni propisi; ili
                                       
                                    
                                          v.
                                       
                                       
                                          sukladno nacionalnim zahtjevima, zajedno s usklađenjem nekih iznosa na iznose koji su utvrđeni sukladno MSFI-jevima;
                                       
                                    
                        
                              (b)
                           
                           
                              pripremio financijske izvještaje po MSFI-jevima isključivo za internu uporabu, a da ih nije prikazao vlasnicima ili drugim vanjskim korisnicima;
                           
                        
                              (c)
                           
                           
                              pripremio izvještajni paket sukladno MSFI-jevima za potrebe konsolidacije, a da nije pripremio kompletne financijske izvještaje kako nalaže MRS 1 – Prezentacija financijskih izvještaja (kako je revidiran 2007.); ili
                           
                        
                              (d)
                           
                           
                              nije prikazao financijske izvještaje za prethodna razdoblja.
                           
                        
            
                  4.
               
               
                  Ovaj MSFI primjenjuje se kada subjekt prvi put usvoji MSFI-jeve. Ne primjenjuje se kada subjekt primjerice:
                  
                              (a)
                           
                           
                              prestane prikazivati financijske izvještaje sukladno nacionalnim zahtjevima, a prethodno ih je prikazivao, kao i dodatne financijske izvještaje koji su sadržavali izričitu i bezrezervnu izjavu o suglasnosti s MSFI-jevima;
                           
                        
                              (b)
                           
                           
                              jest prikazao financijske izvještaje u prethodnoj godini sukladno nacionalnim zahtjevima koji su sadržavali izričitu i bezrezervnu izjavu o suglasnosti s MSFI-jevima; ili
                           
                        
                              (c)
                           
                           
                              jest prikazao financijske izvještaje u prethodnoj godini koji su sadržavali izričitu i bezrezervnu izjavu o suglasnosti s MSFI-jevima, čak i ako su revizorski izvještaji uvjetovani tim financijskim izvještajima.
                           
                        
            
                  5.
               
               
                  Ovaj MSFI ne primjenjuje se na promjene računovodstvenih politika koje je uveo subjekt koji već primjenjuje MSFI-jeve. Na takve promjene primjenjuju se:
                  
                              (a)
                           
                           
                              zahtjevi koji se tiču promjena računovodstvenih politika iz MRS-a 8 – Računovodstvene politike, promjene računovodstvenih procjena i pogreške; i
                           
                        
                              (b)
                           
                           
                              određeni prijelazni zahtjevi drugih MSFI-jeva.
                           
                        
            PRIZNAVANJE I MJERENJE
      
         Početni izvještaj o financijskom položaju po MSFI-jevima
      
      
                  6.
               
               
                  Subjekt priprema i prikazuje početni izvještaj o financijskom položaju po MSFI-jevima na dan prijelaza na MSFI-jeve. To je polazna točka u računovodstvenom iskazivanju sukladno MSFI-jevima.
               
            
         Računovodstvene politike
      
      
                  
                     7.
                  
               
               
                  Subjekt koristi iste računovodstvene politike u svojem početnom izvještaju o financijskom položaju po MSFI-jevima i kroz sva razdoblja prikazana u svojim prvim financijskim izvještajima po MSFI-jevima. Te računovodstvene politike u skladu su sa svakim MSFI-jem koji je na snazi na kraju prvog razdoblja izvještavanja po MSFI-jevima, izuzev kako je navedeno u stavcima 13. – 19. i dodacima B – E.
               
            
                  8.
               
               
                  Subjekt ne smije primjenjivati različite verzije MSFI-jeva koje su prethodno bile na snazi. Subjekt može primijeniti novi MSFI koji još nije obvezan ako je ranija primjena dopuštena novim MSFI-jem.
                  
                     
                        Primjer: Dosljedna primjena najnovije verzije MSFI-jeva
                     
                  
                  
                     Temelji
                  
                  Kraj prvog razdoblja izvještavanja subjekta A po MSFI-jevima je 31. prosinca 20X5. Subjekt A odluči u izvještajima prikazati usporedne podatke za samo jednu godinu (vidjeti stavak 21.). Dakle, datum njegovog prijelaza na MSFI-jeve je početak poslovanja na dan 1. siječnja 20X4. (ili, jednako tako, kraj poslovanja na dan 31. prosinca 20X3.). Subjekt A je s 31. prosincem svake godine do uključivo 31. prosinca 20X4. financijske izvještaje prikazao sukladno prethodnim općeprihvaćenim računovodstvenim načelima.
                  
                     Primjena zahtjeva
                  
                  Subjekt A primjenjuje MSFI-jeve na snazi za razdoblja koja završavaju 31. prosinca 20X5. kod:
                  
                              (a)
                           
                           
                              pripremanja i prikazivanja svojeg prvog izvještaja o financijskom položaju po MSFI-jevima na dan 1. siječnja 20X4.; i
                           
                        
                              (b)
                           
                           
                              pripremanja i prikazivanja izvještaja o financijskom položaju na dan 31. prosinca 20X5. (zajedno s usporednim iznosima za 20X4.), izvještaja o sveobuhvatnoj dobiti, izvještaja o promjenama vlasničkog kapitala i izvještaja o novčanim tokovima za godinu zaključno s 31. prosincem 20X5. (zajedno s usporednim iznosima za 20X4.) i podataka koji se objavljuju (uključujući usporedne podatke za 20X4.).
                           
                        Ako novi MSFI još nije obvezan, ali je njegova ranija primjena dopuštena, subjekt A ga može i ne mora primijeniti u svojim prvim financijskim izvještajima po MSFI-jevima.
               
            
                  9.
               
               
                  Prijelazne odredbe drugih MSFI-jeva primjenjuju se na promjene računovodstvenih politika subjekta koji već koristi MSFI-jeve, ali se ne primjenjuju na subjekte koji su u postupku prve primjene MSFI-jeva, osim u slučajevima opisanima u dodacima B – E.
               
            
                  10.
               
               
                  Izuzev kako je opisano u stavcima 13. – 19. i dodacima B – E, subjekt u svojem početnom izvještaju o financijskom položaju po MSFI-jevima:
                  
                              (a)
                           
                           
                              priznaje svu imovinu i sve obveze čije je priznavanje propisano MSFI-jevima;
                           
                        
                              (b)
                           
                           
                              ne priznaje stavke kao imovinu ili obveze ako MSFI-jevi ne dopuštaju njihovo priznavanje;
                           
                        
                              (c)
                           
                           
                              ponovno klasificira stavke koje su po prethodnim općeprihvaćenim računovodstvenim standardima priznate kao jedna vrsta imovine, obveza ili komponenta vlasničkog kapitala, ali su po MSFI-jevima druga vrsta imovine, obveza ili komponenta vlasničkog kapitala; i
                           
                        
                              (d)
                           
                           
                              primjenjuje MSFI-jeve u mjerenju sve priznate imovine i svih priznatih obveza.
                           
                        
            
                  11.
               
               
                  Računovodstvene politike koje subjekt koristi u svojem početnom izvještaju o financijskom položaju po MSFI-jevima mogu se razlikovati od onih primijenjenih na isto razdoblje po prethodnim općepriznatim računovodstvenim standardima. S tim povezana usklađenja proizlaze iz događaja i transakcija prije datuma prijelaza na MSFI-jeve. Stoga subjekt takva usklađenja priznaje izravno kroz zadržanu dobit (ili, ako je prikladno, u nekoj drugoj kategoriji vlasničkog kapitala) na datum prijelaza na MSFI-jeve.
               
            
                  12.
               
               
                  Ovaj MSFI uspostavlja dvije kategorije izuzeća od načela da početni izvještaj o financijskom položaju po MSFI-jevima mora biti u skladu sa svakim MSFI-jem:
                  
                              (a)
                           
                           
                              Dodatkom B zabranjuje se retroaktivna primjena nekih vidova drugih MSFI-jeva;
                           
                        
                              (b)
                           
                           
                              dodacima C – E dopušta se izuzeće od nekih zahtjeva drugih MSFI-jeva.
                           
                        
            
         Izuzeća od retroaktivne primjene drugih MSFI-jeva
      
      
                  13.
               
               
                  Ovim MSFI-jem zabranjuje se retroaktivna primjena nekih vidova drugih MSFI-jeva. Izuzeća su navedena u stavcima 14. – 17. i Dodatku B.
               
            
         Procjene
      
      
                  
                     14.
                  
               
               
                  Procjene subjekta sukladno MSFI-jevima na datum prijelaza na MSFI-jeve moraju biti dosljedne procjenama na isti datum po prethodnim općeprihvaćenim računovodstvenim načelima (nakon usklađenja koja odražavaju moguće razlike u računovodstvenim politikama), ako ne postoje objektivni dokazi da su te procjene bile pogrešne.
               
            
                  15.
               
               
                  Subjekt može dobiti informacije o procjenama po prethodnim općeprihvaćenim računovodstvenim načelima nakon datuma prijelaza na MSFI-jeve. Sukladno stavku 14., subjekt s takvim informacijama postupa istovjetno kao s događajima nakon izvještajnog razdoblja koji ne nalažu usklađenje sukladno MRS-u 10 – Događaji nakon izvještajnog razdoblja. Primjerice, pretpostavimo da je datum prijelaza subjekta na MSFI-jeve 1. siječnja 20X4. i da nova informacija primljena 15. srpnja 20X4. nalaže reviziju procjene izvedene na dan 31. prosinca 20X3. po prethodnim općeprihvaćenim računovodstvenim načelima. Subjekt ne prikazuje učinke nove informacije u svojem početnom izvještaju o financijskom položaju po MSFI-jevima (ako procjene nije potrebno uskladiti zbog razlika u računovodstvenim politikama ili ako ne postoji objektivan dokaz da su procjene bile pogrešne). Umjesto toga, subjekt iskazuje učinak nove informacije kroz dobit ili gubitak (ili, ako je prikladno, u sklopu ostale sveobuhvatne dobiti) za godinu koja je završila 31. prosinca 20X4.
               
            
                  16.
               
               
                  Moguće je da subjekt s danom prijelaza na MSFI-jeve treba provesti nove procjene koje nisu bile obvezne po prethodnim općeprihvaćenim računovodstvenim načelima. Radi usklađenja s MRS-om 10, procjene po MSFI-jevima odražavaju uvjete koji su postojali na dan prijelaza na MSFI-jeve. Ponajprije, procjene tržišnih cijena, kamatnih stopa ili tečajeva stranih valuta na datum prijelaza na MSFI-jeve odražavaju tržišne uvjete na taj datum.
               
            
                  17.
               
               
                  Stavci 14. – 16. primjenjuju se na početni izvještaj o financijskom položaju po MSFI-jevima. Također se primjenjuju na usporedno razdoblje prikazano u prvim financijskim izvještajima po MSFI-jevima, u kojem se slučaju upućivanje na datum prijelaza na MSFI-jeve zamjenjuje upućivanjem na datum završetka usporednog razdoblja.
               
            
         Izuzeća od drugih MSFI-jeva
      
      
                  18.
               
               
                  Subjekt može odabrati primjenu jednog ili više izuzeća iz dodataka C – E, koje ne smije analogno primijeniti na druge stavke.
               
            
                  19.
               
               
                  Neka izuzeća iz dodataka C – E odnose se na fer vrijednost. Kod utvrđivanja fer vrijednosti sukladno ovome MSFI-ju, subjekt primjenjuje definiciju fer vrijednosti iz Dodatka A i sve pobliže upute iz drugih MSFI-jeva o utvrđivanju fer vrijednosti predmetne imovine ili obveze. Fer vrijednosti odražavaju uvjete koji su postojali na datum za koji se utvrđuju.
               
            PRIKAZIVANJE I OBJAVLJIVANJE
      
                  20.
               
               
                  Ovaj MSFI ne sadrži izuzeća od zahtjeva iz drugih MSFI-jeva koji se odnose na prikazivanje i objavljivanje.
               
            
         Usporedne informacije
      
      
                  21.
               
               
                  Radi usklađenja s MRS-om 1, u prve financijske izvještaje subjekta po MSFI-jevima uključena su barem tri izvještaja o financijskom položaju, dva izvještaja o sveobuhvatnoj dobiti, dva zasebna računa dobiti i gubitka (ako se prikažu), dva izvještaja o novčanim tokovima i dva izvještaja o promjenama vlasničkog kapitala te pripadajuće napomene, zajedno s usporednim informacijama.
               
            
         Usporedne informacije koje nisu po MSFI-jevima i sažeci podataka iz prethodnih razdoblja
      
      
                  22.
               
               
                  Neki subjekti prikazuju odabrane sažete podatke iz razdoblja koja su prethodila prvom razdoblju za koje prikazuju sve usporedne informacije sukladno MSFI-jevima. Ovaj MSFI ne nalaže da sažeti podaci budu u skladu sa zahtjevima priznavanja i mjerenja iz MSFI-jeva. Nadalje, neki subjekti prikazuju usporedne podatke po prethodnim općeprihvaćenim računovodstvenim načelima, kao i usporedne podatke koje nalaže MRS 1. U svim financijskim izvještajima koji sadrže sažete podatke iz prethodnih razdoblja ili usporedne podatke u skladu s prethodnim općeprihvaćenim računovodstvenim načelima, subjekt:
                  
                              (a)
                           
                           
                              vidljivo naglašava da informacije u skladu s prethodnim općeprihvaćenim računovodstvenim načelima nisu pripremljene sukladno MSFI-jevima; i
                           
                        
                              (b)
                           
                           
                              objavljuje prirodu najznačajnijih usklađenja kojima bi se postiglo usklađenje s MSFI-jevima. Subjekt ne treba kvantificirati ta usklađenja.
                           
                        
            
         Objašnjenje prijelaza na MSFI-jeve
      
      
                  
                     23.
                  
               
               
                  Subjekt objašnjava kako je prijelaz na MSFI-jeve utjecao na iskazani financijski položaj, financijske rezultate i novčane tokove.
               
            
         Usklađenja
      
      
                  24.
               
               
                  Radi usklađenja sa stavkom 23., prvi financijski izvještaji subjekta po MSFI-jevima uključuju:
                  
                              (a)
                           
                           
                              usklađenja vlasničkog kapitala iskazanog po prethodnim općeprihvaćenim računovodstvenim načelima s vlasničkim kapitalom po MSFI-jevima za oba sljedeća datuma:
                              
                                          i.
                                       
                                       
                                          datum prijelaza na MSFI-jeve; i
                                       
                                    
                                          ii.
                                       
                                       
                                          kraj zadnjeg razdoblja prikazanog u najnovijim godišnjim financijskim izvještajima subjekta pripremljenima po prethodnim općeprihvaćenim računovodstvenim načelima;
                                       
                                    
                        
                              (b)
                           
                           
                              usklađenje ukupne sveobuhvatne dobiti prikazane po MSFI-jevima za zadnje razdoblje u najnovijim godišnjim financijskim izvještajima subjekta, uzimajući kao polazište ukupnu sveobuhvatnu dobit po prethodnim općeprihvaćenim računovodstvenim načelima za isto razdoblje ili, ako subjekt nije iskazao ukupan iznos, račun dobiti i gubitka po prethodnim općeprihvaćenim računovodstvenim načelima;
                           
                        
                              (c)
                           
                           
                              ako je subjekt prvi put priznao ili ukinuo neke gubitke od umanjenja vrijednosti u pripremi svojeg početnog izvještaja o financijskom položaju po MSFI-jevima, podatke koje bi trebao objaviti sukladno MRS-u 36 – Umanjenje vrijednosti imovine da je iste gubitke od umanjenja priznao ili ukinuo u razdoblju koje započinje prijelazom na MSFI-jeve.
                           
                        
            
                  25.
               
               
                  Usklađenja propisana stavkom 24. točkama (a) i (b) moraju biti dostatno detaljno razrađena kako bi korisnicima omogućila razumijevanje materijalno značajnih usklađenja izvještaja o financijskom položaju i izvještaja o sveobuhvatnoj dobiti. Ako je subjekt prikazao svoj izvještaj o novčanim tokovima po prethodnim općeprihvaćenim računovodstvenim načelima, također objašnjava materijalno značajna usklađenja izvještaja o novčanim tokovima.
               
            
                  26.
               
               
                  Ako subjekt stekne saznanja o pogreškama po prethodnim općeprihvaćenim računovodstvenim načelima, u usklađenjima propisanima stavkom 24. točkama (a) i (b), razlučuje se ispravak utvrđenih pogrešaka od promjena računovodstvenih politika.
               
            
                  27.
               
               
                  MRS 8 ne obrađuje promjene računovodstvenih politika do kojih dolazi kada subjekt prvi put primijeni MSFI-jeve. Prema tome, zahtjevi iz MRS-a 8 koji se tiču objavljivanja promjena u računovodstvenim politikama ne odnose se na prve financijske izvještaje subjekta po MSFI-jevima.
               
            
                  28.
               
               
                  Ako subjekt nije prikazao financijske izvještaje za prethodna razdoblja, taj podatak objavljuje u svojim prvim financijskim izvještajima po MSFI-jevima.
               
            
         Određivanje financijske imovine ili financijskih obveza
      
      
                  29.
               
               
                  Subjektu je dozvoljeno da prethodno priznatu financijsku imovinu i financijske obveze odredi za iskazivanje po fer vrijednosti kroz dobit ili gubitak ili kao raspoloživu za prodaju u skladu sa stavkom D19. Subjekt objavljuje fer vrijednost financijske imovine ili financijskih obveza određenih u svakoj kategoriji na datum određivanja, a njihovu klasifikaciju i njihovu knjigovodstvenu vrijednost u prethodnim financijskim izvještajima.
               
            
         Upotreba fer vrijednosti kao surogatnog troška
      
      
                  30.
               
               
                  Ako subjekt koristi fer vrijednost u svojem početnom izvještaju o financijskom položaju po MSFI-jevima kao surogatni trošak stavke nekretnina, postrojenja i opreme, investicijske nekretnine ili nematerijalne imovine (vidjeti stavke D5. i D7.), za svaku stavku u svojem početnom izvještaju o financijskom položaju po MSFI-jevima u sklopu prvih financijskih izvještaja po MSFI-jevima objavljuje:
                  
                              (a)
                           
                           
                              ukupan iznos fer vrijednosti; i
                           
                        
                              (b)
                           
                           
                              ukupna usklađenja na knjigovodstvene vrijednosti iskazane po prethodnim općeprihvaćenim računovodstvenim načelima.
                           
                        
            
         Upotreba surogatnog troška za ulaganja u ovisne, zajednički kontrolirane i pridružene subjekte
      
      
                  31.
               
               
                  Slično tomu, ako subjekt u svojem početnom izvještaju o financijskom položaju po MSFI-jevima u sklopu svojih odvojenih financijskih izvještaja koristi surogatni trošak za ulaganje u ovisan, zajednički kontroliran ili pridružen subjekt (vidjeti stavak D15.), u svojim prvim odvojenim financijskim izvještajima po MSFI-jevima objavljuje:
                  
                              (a)
                           
                           
                              ukupan surogatni trošak ulaganja kod kojih surogatni trošak predstavlja njihovu knjigovodstvenu vrijednost po prethodnim općeprihvaćenim računovodstvenim načelima;
                           
                        
                              (b)
                           
                           
                              ukupan surogatni trošak ulaganja kod kojih je surogatni trošak njihova fer vrijednost; i
                           
                        
                              (c)
                           
                           
                              ukupno usklađenje knjigovodstvenih vrijednosti iskazanih po prethodnim općeprihvaćenim računovodstvenim načelima.
                           
                        
            
         Financijski izvještaji za razdoblja tijekom godine
      
      
                  32.
               
               
                  Radi usklađenosti sa stavkom 23., ako subjekt prikazuje financijske izvještaje za razdoblje tijekom godine po MRS-u 34 – Financijski izvještaji tijekom godine koje je obuhvaćeno njegovim prvim financijskim izvještajima po MSFI-jevima, uz zahtjeve MRS-a 34, subjekt postupa u skladu sa sljedećim zahtjevima:
                  
                              (a)
                           
                           
                              svaki financijski izvještaj tijekom godine, ako uključuje usporedne vrijednosti za isto razdoblje prethodne financijske godine, sadržava usklađenja:
                              
                                          i.
                                       
                                       
                                          vlasničkog kapitala po prethodnim općeprihvaćenim računovodstvenim načelima na kraju usporednog razdoblja tijekom godine s vlasničkim kapitalom po MSFI-jevima na taj datum; i
                                       
                                    
                                          ii.
                                       
                                       
                                          ukupne sveobuhvatne dobiti sukladno MSFI-jevima za usporedno razdoblje tijekom godine (tekuće i razdoblje proteklo od početka godine), uzimajući kao polaznu točku ukupnu sveobuhvatnu dobit po prethodnim općeprihvaćenim računovodstvenim načelima za isto usporedno razdoblje ili, ako subjekt nije iskazao ukupan iznos, račun dobiti i gubitka po prethodnim općeprihvaćenim računovodstvenim načelima;
                                       
                                    
                        
                              (b)
                           
                           
                              osim usklađenja propisanih pod točkom (a), prvi financijski izvještaji subjekta za razdoblje tijekom financijske godine po MRS-u 34 koje je obuhvaćeno prvim financijskim izvještajima po MSFI-jevima sadrže i usklađenja opisana u stavku 24. točkama (a) i (b) (nadopunjena detaljima koje nalažu stavci 25. i 26.) ili upućivanje na neki drugi objavljeni dokument koji sadrži takva usklađenja.
                           
                        
            
                  33.
               
               
                  MRS 34 propisuje minimalne zahtjeve po pitanju objavljivanja, koji se temelje na pretpostavci da korisnici financijskih izvještaja tijekom godine imaju pristup najnovijim godišnjim financijskim izvještajima. Međutim, MRS 34 također nalaže subjektu da objavi „bilo koji događaj ili transakciju koji su materijalno značajni za razumijevanje tekućeg razdoblja tijekom godine”. Dakle, ako primjenitelj MSFI-jeva po prvi put nije u svojim najnovijim godišnjim financijskim izvještajima po prethodnim općeprihvaćenim računovodstvenim načelima objavio informacije materijalno značajne za razumijevanje tekućeg razdoblja tijekom godine, objavljuje ih u svojim financijskim izvještajima za razdoblje tijekom godine ili navodi uputu na neki drugi objavljeni dokument koji sadrži te informacije.
               
            DATUM STUPANJA NA SNAGU
      
                  34.
               
               
                  Subjekt primjenjuje ovaj MSFI ako njegovi prvi financijski izvještaji po MSFI-jevima obuhvaćaju razdoblje koje započinje 1. srpnja 2009. ili nakon tog datuma. Dopuštena je njegova ranija primjena.
               
            
                  35.
               
               
                  Subjekt primjenjuje izmjene iz stavka D1. točke (n) i stavka D23. na godišnja razdoblja koja započinju 1. srpnja 2009. ili nakon tog datuma. Ako subjekt primjenjuje MRS 23 – Troškovi posudbe (kako je izmijenjen 2007.) na neko ranije razdoblje, navedene izmjene primjenjuje na to ranije razdoblje.
               
            
                  36.
               
               
                  MSFI-jem 3 – Poslovna spajanja (kako je izmijenjen 2008.) izmijenjen je stavak 19., stavak C1. i stavak C4. točke (f) i (g). Ako subjekt MSFI 3 (revidiran 2008.) primjenjuje na neko ranije razdoblje, navedene izmjene primjenjuje na to ranije razdoblje.
               
            
                  37.
               
               
                  MRS-om 27 – Konsolidirani i odvojeni financijski izvještaji (kako je izmijenjen 2008.) izmijenjeni su stavci 13. i B7. Ako subjekt MRS 27 (izmijenjen 2008.) primjenjuje na neko ranije razdoblje, navedene izmjene primjenjuje na to ranije razdoblje.
               
            
                  38.
               
               
                  
                     Odredbama o troškovima ulaganja u ovisne, zajednički kontrolirane ili pridružene subjekte (izmjene MSFI-ja 1 i MRS-a 27) koje su izdane u svibnju 2008., dodani su stavak 31., stavak D1. točka (g) te stavci D14. i D15. Subjekt ih primjenjuje na godišnja razdoblja koja započinju 1. srpnja 2009. ili nakon tog datuma. Dopuštena je njihova ranija primjena. Ako subjekt te stavke primijeni na neko ranije razdoblje, onda tu činjenicu i objavljuje.
               
            
                  39.
               
               
                  Stavak B7. izmijenjen je na temelju odredaba o unapređenju MSFI-jeva koje su izdane u svibnju 2008. Subjekt navedene izmjene primjenjuje na godišnja razdoblja koja započinju 1. srpnja 2009. ili nakon tog datuma. Ako subjekt primijeni MRS 27 (izmijenjen 2008.) na neko ranije razdoblje, navedene izmjene primjenjuje na to ranije razdoblje.
               
            POVLAČENJE MSFI-ja 1 (OBJAVLJENOG 2003.)
      
                  40.
               
               
                  Ovim MSFI-jem ukida se MSFI 1 izdan 2003. i izmijenjen u svibnju 2008.
               
            
         Dodatak A
         
            Definicije pojmova
         
         
            Ovaj je Dodatak sastavni dio MSFI-ja.
         
         
                     
                        Datum prijelaza na MSFI-jeve
                     
                  
                  
                     Početak najranijeg razdoblja za koje subjekt prikaže cjelovite usporedne podatke po MSFI-jevima u svojim prvim financijskim izvještajima po MSFI-jevima.
                  
               
                     
                        Surogatni trošak
                     
                  
                  
                     Iznos koji se koristi kao zamjena za trošak ili amortizirani trošak na određeni datum. Naknadna amortizacija podrazumijeva da je subjekt inicijalno priznao imovinu ili obvezu na određeni datum i da je njezin trošak jednak surogatnom trošku.
                  
               
                     
                        Fer vrijednost
                     
                  
                  
                     Vrijednost po kojoj se sredstvo može razmijeniti ili obveza podmiriti, između obaviještenih i dobrovoljnih strana u nepristranoj transakciji.
                  
               
                     
                        Prvi financijski izvještaji po MSFI-jevima
                     
                  
                  
                     Prvi godišnji financijski izvještaji u kojima subjekt primjenjuje Međunarodne standarde financijskog izvještavanja (MSFI-jeve) izričitom i bezrezervnom izjavom o sukladnosti s MSFI-jevima.
                  
               
                     
                        Prvo razdoblje izvještavanja po MSFI-jevima
                     
                  
                  
                     Najnovije izvještajno razdoblje koje je obuhvaćeno prvim financijskim izvještajima subjekta po MSFI-jevima.
                  
               
                     
                        Primjenitelj MSFI-jeva po prvi put
                     
                  
                  
                     Subjekt koji prikazuje svoje prve financijske izvještaje po MSFI-jevima.
                  
               
                     
                        Međunarodni standardi financijskog izvještavanja (MSFI)
                     
                  
                  
                     Standardi i tumačenja koje je usvojio Odbor za međunarodne računovodstvene standarde (IASB). Oni obuhvaćaju:
                     
                                 (a)
                              
                              
                                 Međunarodne standarde financijskog izvještavanja;
                              
                           
                                 (b)
                              
                              
                                 Međunarodne računovodstvene standarde; i
                              
                           
                                 (c)
                              
                              
                                 tumačenja Odbora za tumačenje međunarodnog financijskog izvještavanja (IFRIC) ili bivšeg Stalnog odbora za tumačenja (SIC).
                              
                           
               
                     
                        Početni izvještaj o financijskom položaju po MSFI-jevima
                     
                  
                  
                     Izvještaj o financijskom položaju subjekta na datum prijelaza na MSFI-jeve.
                  
               
                     
                        Prethodna općeprihvaćena računovodstvena načela
                     
                  
                  
                     Računovodstvena osnova koju je primjenitelj MSFI-a po prvi put primjenjivao neposredno prije prihvaćanja MSFI-ja.
                  
               
      
         Dodatak B
         
            Izuzeće od retroaktivne primjene drugih MSFI-jeva
         
         
            Ovaj je Dodatak sastavni dio MSFI-ja.
         
         
                     B1.
                  
                  
                     Subjekt primjenjuje sljedeća izuzeća:
                     
                                 (a)
                              
                              
                                 prestanak priznavanja financijske imovine i financijskih obveza (stavci B2. i B3.);
                              
                           
                                 (b)
                              
                              
                                 računovodstvo zaštite (stavci B4. – B6.); i
                              
                           
                                 (c)
                              
                              
                                 nekontrolirajući udio (stavak B7.).
                              
                           
               
            Prestanak priznavanja financijske imovine i financijskih obveza
         
         
                     B2.
                  
                  
                     Izuzev kako je dopušteno stavkom B3., primjenitelj MSFI-jeva prvi put primjenjuje odredbe MRS-a 39 – Financijski instrumenti: priznavanje i mjerenje prospektivno na transakcije na dan ili nakon 1. siječnja 2004. godine. Drugim riječima, ako je subjekt koji po prvi put primjenjuje MSFI-jeve prestao priznavati neizvedenu financijsku imovinu ili neizvedene financijske obveze po prethodnim općeprihvaćenim računovodstvenim načelima zbog transakcije koja se dogodila prije 1. siječnja 2004., takvu imovinu i takve obveze ne priznaje po MSFI-jevima (osim ako zbog kasnije transakcije ili događaja ispune uvjete za priznavanje).
                  
               
                     B3.
                  
                  
                     Neovisno o stavku B2., subjekt može primijeniti uvjete prestanka priznavanja iz MRS-a 39 retroaktivno od datuma po vlastitom izboru, uz uvjet da su informacije potrebne za primjenu MRS-a 39 na financijsku imovinu i obveze čiji je prestanak priznavanja posljedica transakcija u prošlosti dobivene prilikom njihovog prvog navođenja.
                  
               
            Računovodstvo zaštite
         
         
                     B4.
                  
                  
                     Kao što je propisano MRS-om 39, subjekt s danom prijelaza na MSFI-jeve:
                     
                                 (a)
                              
                              
                                 svodi sve izvedenice na fer vrijednost; i
                              
                           
                                 (b)
                              
                              
                                 eliminira sve odgođene gubitke i dobitke po izvedenicama koji su iskazani po prethodnim općeprihvaćenim računovodstvenim načelima kao da je riječ o imovini ili obvezama.
                              
                           
               
                     B5.
                  
                  
                     Subjekt u svojem početnom izvještaju o financijskom položaju po MSFI-jevima ne prikazuje odnos zaštite koji ne ispunjava uvjete za računovodstvo zaštite po MRS-u 39 (primjerice, mnogi odnosi zaštite u kojima je instrument zaštite gotovinski instrument ili prodana opcija, ako je zaštićena stavka neto pozicija ili ako zaštita pokriva kamatni rizik ulaganja koje se drži do dospijeća). Međutim, ako je subjekt kao zaštićenu stavku po prethodnim općeprihvaćenim računovodstvenim načelima odredio neto poziciju, može pojedinačnu stavku unutar neto pozicije odrediti kao zaštićenu stavku po MSFI-jevima, uz uvjet da to učini najkasnije s danom prijelaza na MSFI-jeve.
                  
               
                     B6.
                  
                  
                     Ako je subjekt prije datuma prijelaza na MSFI-jeve neku transakciju odredio za zaštitu, ali zaštita ne udovoljava uvjetima računovodstva zaštite iz MRS-a 39, onda primjenjuje stavke 91. i 101. MRS-a 39 za prestanak primjene računovodstva zaštite. Transakcije zaključene prije datuma prijelaza na MSFI-jeve ne određuju se za zaštitu retroaktivno.
                  
               
            Nekontrolirajući udjeli
         
         
                     B7.
                  
                  
                     Primjenitelj MSFI-jeva po prvi put primjenjuje sljedeće zahtjeve MRS-a 27 (kako je izmijenjen 2008.) prospektivno od datuma prijelaza na MSFI-jeve:
                     
                                 (a)
                              
                              
                                 zahtjev iz stavka 28. koji nalaže da se ukupna sveobuhvatna dobit rasporedi na vlasnike matice i vlasnike nekontrolirajućih udjela, čak i ako time nastaje negativan saldo nekontrolirajućih udjela;
                              
                           
                                 (b)
                              
                              
                                 zahtjeve iz stavaka 30. i 31. koji nalažu obračunavanje promjena vlasničkog udjela matice u ovisnom subjektu koje nemaju za posljedicu gubitak kontrole; i
                              
                           
                                 (c)
                              
                              
                                 zahtjeve iz stavaka 34. – 37. koji nalažu da se obračuna gubitak kontrole nad ovisnim subjektom, kao i povezane zahtjeve iz stavka 8A MSFI-ja 5 – Dugotrajna imovina namijenjena prodaji i ukinuti dijelovi poslovanja.
                              
                           Međutim, ako subjekt koji prvi put primjenjuje MSFI-jeve izabere primijeniti MSFI 3 (kako je izmijenjen 2008.) retroaktivno na prethodna poslovna spajanja, sukladno stavku C1. ovog MSFI-ja, primjenjuje i MRS 27 (kako je izmijenjen 2008.).
                  
               
      
         Dodatak C
         
            Izuzeće kod poslovnih spajanja
         
         
            Ovaj je Dodatak sastavni dio MSFI-ja. Subjekt sljedeće zahtjeve primjenjuje na poslovna spajanja koja je priznao prije datuma prijelaza na MSFI-jeve.
         
         
                     C1.
                  
                  
                     Primjenitelj MSFI-jeva po prvi put može odlučiti da ne primijeni MSFI 3 (kako je revidiran 2008.) retroaktivno na prethodna poslovna spajanja (poslovna spajanja prije datuma prijelaza na MSFI-jeve.) Ipak, ako subjekt koji prvi put primjenjuje MSFI-jeve ponovno iskaže bilo koje poslovno spajanje radi sukladnosti s MSFI-jem 3 (kako je revidiran 2008.), onda ponovno iskazuje i sva kasnija poslovna spajanja i primjenjuje MRS 27 (kako je izmijenjen 2008.) od istog datuma. Primjerice, ako primjenitelj MSFI-jeva po prvi put odluči ponovno iskazati poslovno spajanje koje se dogodilo 30. lipnja 20X6., onda ponovno iskazuje sva poslovna spajanja koja su se dogodila između 30. lipnja 20X6. i datuma prijelaza na MSFI-jeve, a MRS 27 (kako je izmijenjen 2008.) primjenjuje isto od 30. lipnja 20X6.
                  
               
                     C2.
                  
                  
                     Subjekt ne treba primijeniti MRS 21 – Učinci promjena tečajeva stranih valuta retroaktivno na usklađenja fer vrijednosti i goodwill koji proizlaze iz poslovnih spajanja koja su se dogodila prije datuma prijelaza na MSFI-jeve. Ako subjekt ne primjenjuje MRS 21 retroaktivno na ranije navedena usklađenja fer vrijednosti i goodwilla, s njima postupa kao sa svojom imovnom i obvezama, a ne kao s imovinom i obvezama stečenika. Prema tome, spomenuta usklađenja goodwilla i fer vrijednosti već su izražena u funkcijskoj valuti subjekta ili su nemonetarne stavke u stranoj valuti, koje se iskazuju primjenom valutnog tečaja po prethodnim općeprihvaćenim računovodstvenim načelima.
                  
               
                     C3.
                  
                  
                     Subjekt može primijeniti MRS 21 retroaktivno na usklađenje fer vrijednosti i goodwilla koji proizlaze iz:
                     
                                 (a)
                              
                              
                                 svih poslovnih spajanja koja su se dogodila prije prijelaza na MSFI-jeve; ili
                              
                           
                                 (b)
                              
                              
                                 svih poslovnih spajanja koja subjekt odluči ponovno iskazati radi postizanja sukladnosti s MSFI-jem 3, kako to dopušta gornji stavak C1.
                              
                           
               
                     C4.
                  
                  
                     Ako primjenitelj MSFI-jeva po prvi put ne primijeni MSFI 3 retroaktivno na neko prethodno poslovno spajanje, to će imati sljedeće posljedice na predmetno poslovno spajanje:
                     
                                 (a)
                              
                              
                                 Primjenitelj MSFI-jeva po prvi put zadržava istu klasifikaciju (kao stjecanje zakonskog stjecatelja ili obrnuto stjecanje zakonskog stečenika ili udruživanje interesa) kao u svojim financijskim izvještajima po prethodnim općeprihvaćenim računovodstvenim načelima.
                              
                           
                                 (b)
                              
                              
                                 Primjenitelj MSFI-jeva po prvi put s danom prijelaza na MSFI-jeve priznaje svu svoju imovinu koju je stekao odnosno sve svoje obveze koje je preuzeo u prošlom poslovnom spajanju, osim:
                                 
                                             i.
                                          
                                          
                                             određenih stavki financijske imovine i financijskih obveza koje je prestao priznavati po prethodnim općeprihvaćenim računovodstvenim načelima (vidjeti stavak B2.); i
                                          
                                       
                                             ii.
                                          
                                          
                                             imovine, uključujući goodwill, i obveza koje nisu bile priznate u stjecateljevom konsolidiranom izvještaju o financijskom položaju po prethodnim općeprihvaćenim računovodstvenim načelima i po MSFI-jevima ne bi bile priznate u odvojenom izvještaju o financijskom položaju stečenika (vidjeti točke (f) – (i) u nastavku).
                                          
                                       Subjekt koji prvi put primjenjuje MSFI-jeve priznaje sve promjene proizašle iz usklađenja zadržane dobiti (ili, ako je prikladno, neke druge kategorije vlasničkog kapitala), osim ako je promjena posljedica priznavanja nematerijalne imovine koja je prethodno iskazana unutar goodwilla (vidjeti točku (g) podtočku i. u nastavku).
                              
                           
                                 (c)
                              
                              
                                 Subjekt koji prvi put primjenjuje MSFI-jeve iz svojeg početnog izvještaja o financijskom položaju po MSFI-jevima isključuje svaku stavku priznatu po prethodnim općeprihvaćenim računovodstvenim načelima koja po MSFI-jevima ne udovoljava kriterijima priznavanja kao imovina ili obveza. Primjenitelj MSFI-jeva po prvi put o povezanoj promjeni izvještava kako slijedi:
                                 
                                             i.
                                          
                                          
                                             ako je subjekt koji prvi put primjenjuje MSFI-jeve klasificirao prošlo poslovno spajanje kao stjecanje i priznao nematerijalnu imovinu kao stavku koja ne udovoljava kriterijima priznavanja imovine iz MRS-a 38 – Nematerijalna imovina, tu stavku (i s njom povezane odgođene poreze i nekontrolirajuće udjele ako postoje) ponovno klasificira kao dio goodwilla (osim ako je goodwill odbio izravno od vlasničkog kapitala sukladno prethodnim općeprihvaćenim računovodstvenim načelima, vidjeti točku (g) podtočku i. i točku (i) u nastavku);
                                          
                                       
                                             ii.
                                          
                                          
                                             primjenitelj MSFI-jeva po prvi put priznaje sve ostale povezane promjene kroz zadržanu dobit (1).
                                          
                                       
                           
                                 (d)
                              
                              
                                 MSFI-jevi nalažu kasnije vrednovanje neke imovine i nekih obveza po osnovi koja se ne zasniva na prvotnom trošku, kao što je fer vrijednost. Subjekt koji po prvi put primjenjuje MSFI-jeve takvu imovinu i takve obveze u svojem početnom izvještaju o financijskom položaju sukladno MSFI-jevima vrednuje po toj osnovi čak i ako je riječ o imovini stečenoj i obvezama preuzetim u sklopu prošlog poslovnog spajanja. Subjekt priznaje sve s tim povezane promjene u knjigovodstvenoj vrijednosti kroz usklađenje zadržane dobiti (ili, ako je prikladno, neke druge kategorije vlasničkog kapitala), a ne kroz goodwill.
                              
                           
                                 (e)
                              
                              
                                 Neposredno nakon poslovnog spajanja, knjigovodstvena vrijednost iskazana po prethodnim općeprihvaćenim računovodstvenim načelima imovine stečene i obveza preuzetih u tom poslovnom spajanju iskazuje se kao njihov surogatni trošak na taj datum sukladno MSFI-jevima. Ako MSFI-jevi nalažu da se takva imovina i takve obveze vrednuju uzimajući nabavnu vrijednost na neki kasniji datum, onda je surogatni trošak osnovica za amortizaciju nabavne vrijednosti od datuma poslovnog spajanja.
                              
                           
                                 (f)
                              
                              
                                 Ako imovina stečena ili obveza preuzeta poslovnim spajanjem u prošlosti nije bila priznata sukladno prethodnim općeprihvaćenim računovodstvenim načelima, njezin surogatni trošak u početnom izvještaju o financijskom položaju po MSFI-jevima nije jednak nuli. Umjesto toga, stjecatelj je priznaje i vrednuje u svojem konsolidiranom izvještaju o financijskom položaju po osnovici koju MSFI-jevi propisuju za iskazivanje u izvještaju o financijskom položaju stečenika. Primjerice, ako stjecatelj nije, po prethodnim općeprihvaćenim računovodstvenim načelima, kapitalizirao financijske najmove stečene prošlim poslovnim spajanjem, kapitalizira ih u svojim konsolidiranim financijskim izvještajima, kao što bi ih stečenik, sukladno MRS-u 17 – Najmovi, bio dužan iskazati u svojem izvještaju o financijskom položaju po MSFI-jevima. Slično tomu, ako stjecatelj nije po prethodnim općeprihvaćenim računovodstvenim načelima priznao potencijalnu obvezu koja još uvijek postoji na datum prijelaza na MSFI-jeve, priznaje je na taj datum, osim ako bi njezino priznavanje u financijskim izvještajima stečenika bilo zabranjeno po MRS-u 37 – Rezerviranja, potencijalne obveze i potencijalna imovina. Suprotno tome, imovina ili obveza koja je po prethodnim općeprihvaćenim računovodstvenim načelima bila uključena u goodwill, ali bi po MSFI-ju 3 bila iskazana odvojeno, ostaje iskazana unutar goodwilla, osim ako bi MSFI-jevi nalagali njeno priznavanje u financijskim izvještajima stečenika.
                              
                           
                                 (g)
                              
                              
                                 Knjigovodstvena vrijednost goodwilla u početnom izvještaju o financijskom položaju po MSFI-jevima je njegova knjigovodstvena vrijednost po prethodnim općeprihvaćenim računovodstvenim načelima na dan prijelaza na MSFI-jeve, nakon sljedećih dvaju usklađenja:
                                 
                                             i.
                                          
                                          
                                             ako to nalaže točka (c) podtočka i. gore, primjenitelj MSFI-ja po prvi put povećava knjigovodstvenu vrijednost goodwilla kada ponovno klasificira stavku koju je po prethodnim općeprihvaćenim računovodstvenim načelima priznao kao nematerijalnu imovinu. Slično tomu, ako točka (f) nalaže subjektu koji prvi put primjenjuje MSFI-jeve da prizna nematerijalnu imovinu koja je po prethodnim općeprihvaćenim računovodstvenim načelima bila uključena u goodwill, subjekt knjigovodstvenu vrijednost goodwilla umanjuje za taj iznos (ili, ako je prikladno, usklađuje odgođeni porez i nekontrolirajuće udjele);
                                          
                                       
                                             ii.
                                          
                                          
                                             bez obzira na postojanje naznaka o umanjenju vrijednosti goodwilla, subjekt koji prvi put primjenjuje MSFI-jeve primjenjuje MRS 36 kod testiranja goodwilla na umanjenja na datum prijelaza na MSFI-jeve i kod priznavanja eventualnih gubitaka zbog umanjenja vrijednosti u zadržanoj dobiti (ili, ako to nalaže MRS 36, u višak iz revalorizacije). Testiranje umanjenja vrijednosti zasniva se na uvjetima na dan prijelaza na MSFI-jeve.
                                          
                                       
                           
                                 (h)
                              
                              
                                 Na datum prijelaza na MSFI-jeve ne provode se druga usklađenja knjigovodstvene vrijednosti goodwilla. Primjerice, primjenitelj MSFI-a po prvi put ne smije ponovno iskazivati knjigovodstvenu vrijednost goodwilla da bi:
                                 
                                             i.
                                          
                                          
                                             isključio tekuće istraživanje i razvoj stečene u predmetnom poslovnom spajanju (osim ako povezana nematerijalna imovina sukladno MRS-u 38 udovoljava kriterijima priznavanja u izvještaju o financijskom položaju stečenika);
                                          
                                       
                                             ii.
                                          
                                          
                                             uskladio prethodnu amortizaciju goodwilla;
                                          
                                       
                                             iii.
                                          
                                          
                                             ukinuo usklađenja goodwilla koja ne dopušta MSFI 3, ali koja su provedena po prethodnim općeprihvaćenim računovodstvenim načelima zbog usklađenja imovine i obveza od dana poslovnog spajanja do dana prijelaza na MSFI-jeve.
                                          
                                       
                           
                                 (i)
                              
                              
                                 Ako je subjekt koji prvi put primjenjuje MSFI-jeve goodwill po prethodnim općeprihvaćenim računovodstvenim načelima priznao kao odbitak od vlasničkog kapitala:
                                 
                                             i.
                                          
                                          
                                             ne smije ga priznati u svojem početnom izvještaju o financijskom položaju po MSFI-jevima. Nadalje, ne smije ga ponovno klasificirati u dobit ili gubitak u slučaju prodaje ovisnog subjekta ili umanjenja vrijednosti ulaganja u ovisni subjekt;
                                          
                                       
                                             ii.
                                          
                                          
                                             priznaje u zadržanu dobit usklađenja proizašla iz naknadnog razrješenja potencijalne obveze koja utječe na naknadu za stjecanje.
                                          
                                       
                           
                                 (j)
                              
                              
                                 Moguće je da, po prethodnim općeprihvaćenim računovodstvenim načelima, primjenitelj MSFI-jeva po prvi put nije konsolidirao ovisni subjekt stečen prošlim poslovnim spajanjem (primjerice, ako ga matica po prethodnim općeprihvaćenim računovodstvenim načelima nije smatrala ovisnim subjektom ili nije pripremala konsolidirane financijske izvještaje). Primjenitelj MSFI-jeva po prvi put usklađuje knjigovodstvenu vrijednost imovine i obveza tog ovisnog subjekta do iznosa koje bi MSFI-jevi nalagali u izvještaju o financijskom položaju ovisnog subjekta. Surogatni trošak goodwilla jednak je razlici na dan prijelaza na MSFI-jeve između:
                                 
                                             i.
                                          
                                          
                                             udjela matice u usklađenim knjigovodstvenim vrijednostima; i
                                          
                                       
                                             ii.
                                          
                                          
                                             troška ulaganja u ovisni subjekt u odvojenim financijskim izvještajima matice.
                                          
                                       
                           
                                 (k)
                              
                              
                                 Vrednovanje nekontrolirajućih udjela i odgođenog poreza proizlazi iz vrednovanja imovine i obveza. Prema tome, gore navedena usklađenja priznate imovine i priznatih obveza utječu na nekontrolirajuće udjele i odgođene poreze.
                              
                           
               
                     C5.
                  
                  
                     Izuzeće koje se odnosi na prošla poslovna spajanja također se odnosi na prošla stjecanja udjela u pridruženim subjektima i zajedničkim ulaganjima. Nadalje, datum odabran sukladno stavku C1. primjenjuje se jednako na sva navedena stjecanja.
                  
               
            (1)  Riječ je o promjenama koje obuhvaćaju ponovne klasifikacije s nematerijalne imovine i na materijalnu imovinu, ako goodwill nije, sukladno prethodnim općeprihvaćenim računovodstvenim načelima, bio priznat kao imovina, što je slučaj ako je subjekt po prethodnim općeprihvaćenim računovodstvenim načelima (a) odbio goodwill izravno od vlasničkog kapitala ili (b) s poslovnim spajanjem nije postupao kao sa stjecanjem.
      
      
         Dodatak D
         
            Izuzeća od drugih MSFI-jeva
         
         
            Ovaj je Dodatak sastavni dio MSFI-ja.
         
         
                     D1.
                  
                  
                     Subjekt može odabrati primjenu jednog od ili više sljedećih izuzeća:
                     
                                 (a)
                              
                              
                                 transakcije isplate na temelju dionica (stavci D2. i D3.);
                              
                           
                                 (b)
                              
                              
                                 ugovori o osiguranju (stavak D4.);
                              
                           
                                 (c)
                              
                              
                                 fer vrijednost ili revalorizacija kao surogatni trošak (stavci D5. – D8.);
                              
                           
                                 (d)
                              
                              
                                 najmovi (stavak D9.);
                              
                           
                                 (e)
                              
                              
                                 primanja zaposlenih (stavci D10. i D11.);
                              
                           
                                 (f)
                              
                              
                                 kumulativne razlike iz preračunavanja stranih valuta (stavci D12. i D13.);
                              
                           
                                 (g)
                              
                              
                                 ulaganja u ovisne, zajednički kontrolirane i pridružene subjekte (stavci D14. I D15.);
                              
                           
                                 (h)
                              
                              
                                 imovina i obveze ovisnih subjekata, pridruženih subjekata i zajedničkih ulaganja (stavci D16. i D17.);
                              
                           
                                 (i)
                              
                              
                                 složeni financijski instrumenti (stavak D18.);
                              
                           
                                 (j)
                              
                              
                                 određivanje prethodno priznatih financijskih instrumenata (stavak D19.);
                              
                           
                                 (k)
                              
                              
                                 mjerenje fer vrijednosti financijske imovine ili financijskih obveza pri prvom priznavanju (stavak D20.);
                              
                           
                                 (l)
                              
                              
                                 obveze na temelju razgradnje uključene u nabavnu vrijednost nekretnina, postrojenja i opreme (stavak D21.);
                              
                           
                                 (m)
                              
                              
                                 financijska ili nematerijalna imovina obračunata sukladno IFRIC tumačenju 12 – Ugovori o koncesijama za usluge (stavak D22.); i
                              
                           
                                 (n)
                              
                              
                                 troškovi posudbe (stavak D23.).
                              
                           Subjekt ne smije ova izuzeća analogijom primjenjivati na druge stavke.
                  
               
            Transakcije isplata na temelju dionica
         
         
                     D2.
                  
                  
                     Subjekt koji po prvi put primjenjuje MSFI-jeve potiče se, ali mu se ne nameće obveza, da primijeni MSFI 2 – Isplate na temelju dionica na instrumente vlasničkog kapitala dodijeljene 7. studenoga 2002. ili prije tog datuma. Subjekte se također potiče, ali im se ne nameće obveza, da MSFI 2 primijene na instrumente vlasničkog kapitala dodijeljene nakon 7. studenoga 2002. za koje su prava stečena (a) na datum prijelaza na MSFI-jeve ili (b) 1. siječnja 2005., ovisno o tome koji je datum kasniji. Međutim, subjekt koji je na te instrumente vlasničkog kapitala odlučio primijeniti MSFI 2 smije to učiniti samo ako je njihovu fer vrijednost, utvrđenu na datum procjene kako je definiran u MSFI-ju 2, javno obznanio. O svim dodijeljenim instrumentima vlasničkog kapitala na koje nije primijenjen MSFI 2 (na primjer, instrumenti vlasničkog kapitala odobreni 7. studenoga 2002. ili prije tog datuma), subjekt koji po prvi put primjenjuje MSFI-jeve ipak objavljuje informacije koje nalažu stavci 44. i 45. MSFI-ja 2. Ako subjekt koji prvi put primjenjuje MSFI-jeve izmijeni uvjete za dodjelu instrumenata vlasničkog kapitala na koje nije primijenio MSFI 2, nije obvezan primijeniti stavke 26. – 29. MSFI-ja 2 ako je riječ o izmjeni do koje je došlo prije datuma prijelaza na MSFI-jeve.
                  
               
                     D3.
                  
                  
                     Subjekt koji po prvi put primjenjuje MSFI-jeve potiče se, ali mu se ne nameće obveza, da primijeni MSFI 2 na obveze koje proizlaze iz transakcija isplata na temelju dionica koje su podmirene prije datuma prijelaza na MSFI-jeve. Subjekt koji po prvi put primjenjuje MSFI-jeve potiče se, ali mu se ne nameće obveza, da primijeni MSFI 2 na obveze koje su podmirene prije 1. siječnja 2005. Za obveze na koje je primijenjen MSFI 2, primjenitelj MSFI-a po prvi put nije obvezan ponovno iskazati usporedne informacije u mjeri u kojoj se one odnose na razdoblje ili datum prije 7. studenoga 2002.
                  
               
            Ugovori o osiguranju
         
         
                     D4.
                  
                  
                     Subjekt koji po prvi put primjenjuje MSFI-jeve smije primijeniti prijelazne odredbe MSFI-ja 4 – Ugovori o osiguranju. MSFI 4 ograničava promjene računovodstvenih politika za ugovore o osiguranju, uključujući promjene koje je uveo primjenitelj MSFI-jeva po prvi put.
                  
               
            Fer vrijednost ili revalorizacija kao surogatni trošak
         
         
                     D5.
                  
                  
                     Subjekt može odlučiti da određene nekretnine, postrojenja i opremu na datum prijelaza na MSFI-jeve vrednuje po fer vrijednosti i koristi je kao surogatni trošak na taj datum.
                  
               
                     D6.
                  
                  
                     Kod prve primjene MSFI-jeva, subjekt može odabrati korištenje prethodnih općeprihvaćenih računovodstvenih načela za revalorizaciju određene stavke nekretnina, postrojenja i opreme na datum ili prije datuma prijelaza na MSFI-jeve kao surogatni trošak na dan revalorizacije, ako je revalorizirana vrijednost na dan revalorizacije u širem smislu usporediva s:
                     
                                 (a)
                              
                              
                                 fer vrijednošću; ili
                              
                           
                                 (b)
                              
                              
                                 troškom ili amortiziranim troškom sukladno MSFI-jevima, usklađenom kako bi se odrazile, primjerice, promjene općeg ili specifičnog indeksa cijena.
                              
                           
               
                     D7.
                  
                  
                     Mogućnosti izbora iz stavaka D5. i D6. također se mogu primijeniti na:
                     
                                 (a)
                              
                              
                                 investicijske nekretnine, ako subjekt odluči primijeniti metodu troška iz MRS-a 40 – Investicijske nekretnine; i
                              
                           
                                 (b)
                              
                              
                                 nematerijalnu imovinu koja udovoljava:
                                 
                                             i.
                                          
                                          
                                             kriterijima priznavanja iz MRS-a 38 – Nematerijalna imovina (uključujući pouzdano mjerenje izvornog troška); te
                                          
                                       
                                             ii.
                                          
                                          
                                             kriterijima revalorizacije iz MRS-a 38 (uključujući postojanje aktivnog tržišta).
                                          
                                       Subjekt ne smije primijeniti navedene mogućnost izbora na drugu imovinu i obveze.
                              
                           
               
                     D8.
                  
                  
                     Moguće je da je primjenitelj MSFI-jeva po prvi put surogatni trošak za neku ili svu imovinu i obveze po prethodnim općeprihvaćenim računovodstvenim načelima odredio vrednujući ih po njihovim fer vrijednostima na određeni datum zbog nekog događaja kao što je privatizacija ili prva javna ponuda. Fer vrijednosti izmjerene na temelju određenog događaja subjekt smije koristiti kao surogatni trošak po MSFI-jevima na datum na koji su te vrijednosti izmjerene.
                  
               
            Najmovi
         
         
                     D9.
                  
                  
                     Primjenitelj MSFI-jeva po prvi put može primijeniti prijelazne odredbe IFRIC tumačenja 4 – Utvrđivanje da li sporazum sadrži najam. Prema tome, primjenitelj MSFI-jeva po prvi put može utvrditi da li neki postojeći sporazum na datum prijelaza na MSFI-jeve na temelju činjenica i okolnosti na taj datum sadrži najam.
                  
               
            Primanja zaposlenih
         
         
                     D10.
                  
                  
                     Sukladno MRS-u 19 – Primanja zaposlenih, subjekt se može odlučiti za primjenu „koridorskog” pristupa kojim se određeni aktuarski dobici i gubici ne priznaju. Retroaktivna primjena ovog pristupa zahtijeva od subjekta da kumulativne aktuarske dobitke i gubitke od početka primjene plana do datuma prijelaza na MSFI-jeve razdvoji na priznati i nepriznati dio. Međutim, primjenitelj MSFI-a po prvi put može odabrati pristup priznavanja svih kumulativnih aktuarskih dobitaka i gubitaka na dan prijelaza na MSFI-jeve, čak i kod primjene koridorskog pristupa na kasnije aktuarske dobitke i gubitke. Ako odluči primijeniti ovaj pristup, primjenjuje ga na sve svoje planove.
                  
               
                     D11.
                  
                  
                     Iznose propisane stavkom 120A točkom (p) MRS-a 19 subjekt može objaviti kao iznose koji se utvrđuju za svako obračunsko razdoblje prospektivno od datuma prijelaza na MSFI-jeve.
                  
               
            Kumulativne razlike iz preračunavanja stranih valuta
         
         Stavak D12. MRS-a 21 nalaže subjektu da:
         
                     (a)
                  
                  
                     prizna neke tečajne razlike u sklopu ostale sveobuhvatne dobiti i kumulira ih kroz zasebnu komponentu vlasničkog kapitala; i
                  
               
                     (b)
                  
                  
                     po prodaji poslovanja u inozemstvu, kumulativne razlike iz preračunavanja stranih valuta (uključujući eventualne dobitke i gubitke s naslova povezane zaštite) za to poslovanje ponovno klasificira s vlasničkog kapitala u dobit ili gubitak od prodaje.
                  
               
                     D13.
                  
                  
                     Međutim, primjenitelj MSFI-ja po prvi put ne treba se držati ovog pravila za tečajne razlike koje su postojale na dan prijelaza na MSFI-jeve. Ako odluči primijeniti ovo izuzeće:
                     
                                 (a)
                              
                              
                                 smatra se da je iznos kumulativnih razlika iz preračunavanja stranih valuta za sva poslovanja u inozemstvu na datum prijelaza na MSFI-jeve nula; i
                              
                           
                                 (b)
                              
                              
                                 iz dobiti ili gubitka kod naknadne prodaje poslovanja u inozemstvu isključuje razlike iz preračunavanja stranih valuta koje su nastale prije datuma prijelaza na MSFI-jeve, a uključuje razlike iz preračunavanja nakon tog datuma.
                              
                           
               
            Ulaganja u ovisne, zajednički kontrolirane i pridružene subjekte
         
         
                     D14.
                  
                  
                     Kada subjekt sastavlja odvojene financijske izvještaje, MRS 27 (kako je izmijenjen 2008.) nalaže subjektu da svoja ulaganja u ovisne, zajednički kontrolirane i pridružene subjekte obračuna ili:
                     
                                 (a)
                              
                              
                                 po trošku; ili
                              
                           
                                 (b)
                              
                              
                                 sukladno MRS-u 39.
                              
                           
               
                     D15.
                  
                  
                     Ako subjekt koji prvi put primjenjuje MSFI-jeve takvo ulaganje vrednuje po trošku sukladno stavku D14., iskazuje ga u svojem zasebnom početnom izvještaju o financijskom položaju po MSFI-jevima u jednom od sljedećih iznosa:
                     
                                 (a)
                              
                              
                                 trošku utvrđenom sukladno MRS-u 27; ili
                              
                           
                                 (b)
                              
                              
                                 surogatnom trošku. Surogatni trošak takvog ulaganja je njegova:
                                 
                                             i.
                                          
                                          
                                             fer vrijednost (utvrđena sukladno MRS-u 39) na datum prijelaza subjekta na MSFI-jeve u zasebnim financijskim izvještajima subjekta; ili
                                          
                                       
                                             ii.
                                          
                                          
                                             knjigovodstvena vrijednost po prethodnim općeprihvaćenim računovodstvenim načelima na taj datum.
                                          
                                       Primjenitelj MSFI-jeva po prvi put može za vrednovanje svojeg ulaganja u svaki ovisan, zajednički kontroliran ili pridruženi subjekt koji je odlučio vrednovati po surogatnom trošku odabrati ili vrijednost pod i. ili vrijednost pod ii.
                              
                           
               
            Imovina i obveze ovisnih subjekata, pridruženih subjekata i zajedničkih ulaganja
         
         
                     D16.
                  
                  
                     Ako ovisni subjekt počinje prvi put primjenjivati MSFI-jeve kasnije nego matica, vrednuje svoju imovinu i svoje obveze u svojim financijskim izvještajima u:
                     
                                 (a)
                              
                              
                                 knjigovodstvenim vrijednostima koje bi bile uključene u konsolidirane financijske izvještaje matice, na osnovi datuma prijelaza matice na MSFI-jeve, ako nije bilo usklađenja na temelju postupka konsolidacije i učinaka poslovnog spajanja u kojem je matica stekla taj ovisni subjekt; ili
                              
                           
                                 (b)
                              
                              
                                 knjigovodstvenim vrijednostima koje nalažu ostali dijelovi ovog MSFI-ja, na temelju dana prijelaza ovisnog subjekta na MSFI-jeve, a koji se mogu razlikovati od iznosa navedenih pod (a):
                                 
                                             i.
                                          
                                          
                                             ako izuzeća od ovog MSFI-ja imaju za posljedicu vrednovanje koje ovisi o datumu prijelaza na MSFI-jeve;
                                          
                                       
                                             ii.
                                          
                                          
                                             ako se računovodstvene politike ovisnog subjekta razlikuju od politika primijenjenih u konsolidiranim financijskim izvještajima. Primjerice, ovisni subjekt može kao svoju računovodstvenu politiku koristiti metodu troška iz MRS-a 16 – Nekretnine, postrojenja i oprema, dok grupa može koristiti model revalorizacije.
                                          
                                       Sličnu mogućnost izbora ima i pridruženi subjekt ili zajedničko ulaganje koji po prvi put primjenjuju MSFI-jeve nakon što je subjekt koji ima značajan utjecaj, odnosno zajedničku kontrolu nad njim već usvojio MSFI-jeve.
                              
                           
               
                     D17.
                  
                  
                     Međutim, ako subjekt prvi put primijeni MSFI-jeve nakon svojeg ovisnog subjekta (ili pridruženog subjekta ili zajedničkog ulaganja), onda vrednuje u svojim konsolidiranim financijskim izvještajima imovinu i obveze toga ovisnog subjekta (ili pridruženog subjekta ili zajedničkog ulaganja) po istim knjigovodstvenim vrijednostima koje su iskazane u financijskim izvještajima ovisnog subjekta (ili pridruženog subjekta ili zajedničkog ulaganja), nakon provedbe usklađenja za potrebe konsolidacije i računovodstvene prilagodbe kapitala te na temelju učinaka poslovnog spajanja u kojem je subjekt stekao ovisno društvo. Slično tomu, ako matica u svojim zasebnim financijskim izvještajima prvi put primijeni MSFI-jeve prije ili nakon njihove primjene za konsolidirane financijske izvještaje, dužna je svoju imovinu i svoje obveze u oba financijska izvještaja vrednovati u istim iznosima, osim usklađenja povezanih s konsolidacijom.
                  
               
            Složeni financijski instrumenti
         
         
                     D18.
                  
                  
                     MRS 32 – Financijski instrumenti: prikazivanje nalaže subjektu da kod prvog knjiženja složene instrumente razdvoji na komponentu obveze i komponentu vlasničkog kapitala. Ako je komponenta obveze podmirena, retroaktivna primjena MRS-a 32 nalaže podjelu na dvije zasebne komponente vlasničkog kapitala. Prvi dio iskazuje se kroz zadržanu dobit i predstavlja kumulativnu kamatu za koju je povećana komponenta obveze. Drugi dio predstavlja izvornu komponentu vlasničkog kapitala. Međutim, sukladno ovome MSFI-ju, primjenitelj MSFI-jeva po prvi put ne mora odvajati spomenute komponente ako je komponenta obveze na datum prijelaza na MSFI-jeve podmirena.
                  
               
            Određivanje prethodno priznatih financijskih instrumenata
         
         
                     D19.
                  
                  
                     MRS 39 dopušta određivanje financijske imovine kod prvog priznavanja kao financijske imovine raspoložive za prodaju ili financijskog instrumenta (ako udovoljava određenim kriterijima) koji se određuje kao financijska imovina ili financijska obveza koja se vodi po fer vrijednosti kroz dobit ili gubitak. Unatoč ovom zahtjevu, postoje iznimke koje se primjenjuju u sljedećim okolnostima:
                     
                                 (a)
                              
                              
                                 subjektu je dopušteno određenje u portfelj raspoloživ za prodaju na datum prijelaza na MSFI-jeve;
                              
                           
                                 (b)
                              
                              
                                 subjektu je dopušteno da bilo koju financijsku imovinu ili financijsku obvezu na datum prijelaza na MSFI-jeve odredi za iskazivanje po fer vrijednosti kroz dobit ili gubitak, uz uvjet da ona na taj datum udovoljava kriterijima iz stavka 9. točke (b) podtočke i., stavka 9. točke (b) podtočke ii. ili stavka 11A MRS-a 39.
                              
                           
               
            Procjena fer vrijednosti financijske imovine ili financijskih obveza kod prvog priznavanja
         
         
                     D20.
                  
                  
                     Neovisno o zahtjevima iz stavaka 7. i 9., subjekt može primijeniti zahtjeve iz zadnje rečenice stavka UP76. MRS-a 39 i stavka UP76A MRS-a 39 na jedan od sljedećih načina:
                     
                                 (a)
                              
                              
                                 prospektivno na transakcije zaključene nakon 25. listopada 2002.; ili
                              
                           
                                 (b)
                              
                              
                                 prospektivno na transakcije zaključene nakon 1. siječnja 2004.
                              
                           
               
            Obveze na temelju demontaže i uklanjanja uključene u nabavnu vrijednost nekretnina, postrojenja i opreme
         
         
                     D21.
                  
                  
                     IFRIC tumačenja 1 – Promjene u troškovima demontaže, uklanjanja, obnavljanja i sličnih obveza nalaže da se određene promjene obveza za demontažom, uklanjanjem, obnavljanjem ili sličnim obvezama dodaju nabavnoj vrijednosti imovine na koju se odnose ili da se od nje oduzmu, nakon čega se tako usklađen amortizacijski iznos imovine amortizira prospektivno kroz preostali korisni vijek uporabe. Subjekt koji prvi put primjenjuje MSFI-jeve ne treba postupiti u skladu s tim zahtjevima kod promjena spomenutih obveza koje su nastale prije datuma prijelaza na MSFI-jeve. Ako primijeni ovu iznimku, onda:
                     
                                 (a)
                              
                              
                                 obvezu na datum prijelaza na MSFI-jeve vrednuje sukladno MRS-u 37;
                              
                           
                                 (b)
                              
                              
                                 u mjeri u kojoj obveza spada u područje primjene IFRIC tumačenja 1, procjenjuje iznos koji bi bio uključen u nabavnu vrijednost povezane imovine kada se obveza prvi put pojavila kroz diskontiranje obveze do toga datuma primjenom najbolje moguće procjene povijesne diskontne stope (stopa) prilagođene riziku koja bi se u međuvremenu primjenjivala na tu obvezu; i
                              
                           
                                 (c)
                              
                              
                                 s datumom prijelaza na MSFI-jeve, računa akumuliranu amortizaciju na taj iznos na temelju tekuće procjene korisnog vijeka uporabe imovine primjenom politike amortizacije koju je subjekt usvojio sukladno MSFI-jevima.
                              
                           
               
            Financijska ili nematerijalna imovina obračunata sukladno IFRIC tumačenju 12
         
         
                     D22.
                  
                  
                     Subjekt koji prvi put primjenjuje MSFI-jeve može primijeniti prijelazne odredbe IFRIC tumačenja 12.
                  
               
            Troškovi posudbe
         
         
                     D23.
                  
                  
                     Subjekt koji prvi put primjenjuje MSFI-jeve može primijeniti prijelazne odredbe iz stavaka 27. i 28. MRS-a 23, kako je izmijenjen 2007. Kad se u tim stavcima spominje dan stupanja na snagu, isti se tumači kao 1. srpnja 2009. ili datum prijelaza na MSFI-jeve, ovisno koji je kasniji.
                  
               
      
         Dodatak E
         
            Kratkoročna izuzeća od MSFI-jeva
         
         
            Ovaj je Dodatak sastavni dio MSFI-ja.
         
         [Dodatak je rezerviran za moguća kratkoročna izuzeća u budućnosti].